**BILJEŠKE UZ FINANCIJSKI IZVJEŠTAJ ZA RAZDOBLJE**

**01. siječanj 2022. do 31. prosinac 2022.**

Srednja škola Hrvatski kralj Zvonimir u Krku je polivalentni centar koji objedinjuje programe: Opća gimnazija, hotelijersko – turistički tehničar, ekonomist, ugostiteljstvo (konobar, kuhar), strojarstvo (automehatroničar JMO, vodoinstalater JMO, automehaničar, vodoinstalater). Nastava se izvodi prema nastavnim planovima i programima, koje je donijelo Ministarstvo znanosti i obrazovanja, dok su sve ostale nastavne i vannastavne aktivnosti određene Godišnjim planom i programom škole te Kurikulumom. Nastava se održava u jednoj smjeni. Čak 70% učenika su putnici koji dolaze organiziranim prijevozom.

**PR-RAS**

 Ukupni prihodi poslovanja u 2022. godini iznose 10.906.143,88 kn što je za 803.759,88 kn više u odnosu na 2021. godinu. Od ukupnih prihoda 8.054.282,83 kn čine prihodi iz državnog proračuna, 311.575,54 kn su prihodi od pomoći JLS, 799.555,11 kn čine tekući prijenosi temeljem prijenosa EU sredstava za projekte RCK RECEPT, ERASMUS+ akreditacija, 409.790,20 kn čine prijenosi između proračunskih korisnika istog proračuna za projekte RCK RECEPT i MREŽA KOM5ENTNOSTI, 297,41 kn su prihodi od financijske imovine, 16.733,14 kn su ostali prihodi za posebne namjene, 102.483,32 kn su prihodi od pruženih usluga, 30.675 kn čine donacije, 1.180.751,33 kn su prihodi nadležnog proračuna (Primorsko goranske županije).

Ukupni prihodi poslovanja u 2022. godini viši su za 8% u odnosu na prethodnu godinu.

Do većih oscilacija došlo je na slijedećim pozicijama:

* Šifra 6361 Tekuće pomoći proračunskim korisnicima iz proračun koji im nije nadležan su 8.200.858,37 kn. Više su za 4% u odnosu na 2021. godinu. 311.575,54 kn čine prihodi JLS otoka Krka, 8.054.282,83 kn su prihodi MZO za plaće i ostale naknade zaposlenicima
* Šifra 6381 tekuće pomoći temeljem prijenosa EU sredstava su 799.555,11 kn i više su za 98%. 416.272,02 kn su prihodi za projekt RCK RECEPT, a 383.283,09 kn za Erasmus+ projekte
* Šifra 6391 Tekući prijenosi između proračunskih korisnika istog proračuna su 45.600,00 kn. Niži su za 52,5% u odnosu na 2021. godinu. Ukupni prihodi odnose se na projekte RCK RECEPT i MREŽA KOM5ENTNOSTI. Iznosi ovise o tijeku provođenja projekta
* Šifra 6392 Kapitalni prijenosi između proračunskih korisnika istog proračuna su 10.693,62 kn i u cjelosti se odnose na projekte RCK RECEPT i MREŽA KOM5ENTNOSTI i ovise o tijeku provođenja projekata. Prošle godine nismo imali ovih prihoda.
* Šifra 6393 Tekući prijenosi između proračunskih korisnika istog proračuna temeljem prijenosa EU sredstava su 267.676,42 kn. Niži su za 50,8% u odnosu na 2021. godinu. U cijelosti se odnose na projekte RCK RECEPT i MREŽA KOM5ENTNOSTI.
* Šifra 6394 Kapitalni prijenosi između proračunskih korisnika istog proračuna temeljem prijenosa EU sredstava su 85.819,18 kn. U cijelosti se odnose na projekte RCK RECEPT i MREŽA KOM5ENTNOSTI. Prošle godine nismo imali ovih prihoda.
* Šifra 6413 kamate na oročena sredstva i depozite po viđenju iznose 118,83 kn, te su niže za 4,2% u odnosu na 2021. godinu.
* Šifra 6415 prihodi od pozitivnih tečajnih razlika iznose 178,58 kn i više su za 10,2%.
* Šifra 6526 Ostali nespomenuti prihodi su 16.733,14 kn. Za 77,1% su viši u odnosu na 2021. godinu. 902,00 Kn su prihodi za učeničke mape za naukovanje, a preostali iznos od 15.831,14 su prihodi za provođenje aktivnosti Erasmus+ projekata od strane partnerskih škola
* Šifra 6615 Prihodi ood pruženih usluga iznose 102.483,32 Kn. Niži su za 14,5% u odnosu na prethodnu godinu. 68.534,68 kn su prihodi od najma prostora škole, 31.600,00 kn su prihodi od školarine za radionice u sklopu ugostiteljskog praktikuma, 2.348,64 Kn su prihodi o izdavanja duplikata.
* Šifra 6631 Tekuće donacije iznose 30.675,00 Kn. Više su za 209,7 % od prethoden godine. Uključuju 13.400,00Kn donacije za maturalnu zabavu, 4.000,00 Kn je donacija za Eko školu, 13.275,00 Kn su donacije lokalnih ugostitelja za ugostiteljski nastavni program (konobar i kuhar).
* Šifra 6711 Prihodi od nadležnog proračuna za financiranje rashoda poslovanja iznose 1.173.751,33 kn, te su za 22,5%, viši u odnosu na 2021. godinu. Do povećanja je došlo zbog povećanja cijena materijalni rashoda i povećanja naknade za prijevoz zaposlenika.
* Šifra 6712 Prihodi od nadležnog proračuna za financiranje rashoda za nabavu nefinancijske imovine iznose 7.000,00 kn i niži su za 84,7%. Ovim prihodima nabavljena je računalna oprema za programe školskog kurikuluma. Prošle godine iz sredstava PGŽ nabavljena je specijalizirana oprema za ugostiteljski praktikum.

Ukupni prihodi od nefinancijske imovine iznose 1.060,16 kn i identični su kao i prethodne 2021. godine

* Šifra 7211 Stambeni objekti iznose 1.060,16 kn i čine prihode od prodanog stana

Ukupni rashodi poslovanja iznose 10.910.655,68 kn te su za 708.643,68 kn (6,9%), viši u odnosu na 2021. godinu. Od ukupnih rashoda 8.306.026,04 kn su rashodi za zaposlene, 2.596.734,46 su materijalni rashodi, 7.895,18 kn su financijski rashodi

Do većih oscilacija u odnosu na prethodnu godinu došlo je na slijedećim pozicijama:

* Šifra 311 Plaće iznose 6.872.208,15 kn, te su više za 3,3 %, u odnosu na 2021. godinu, temeljem povećanja osnovice za obračun plaće tijekom 2022. godine.
* Šifra 312 Ostali rashodi za zaposlene iznose 293.555,16 kn te su za 9% viši u odnosu na 2021. godinu. Uključuju: nagrade, darove, otpremnine, pomoći, Božićnicu i Regres za zaposlenike.
* Šifra 313 Doprinosi na plaću iznose 1.140.262,73 kn i viši su za 2,8%. Njihovo povećanje povezano je sa povećanjem plaće.
* Šifra 321 Naknade troškova zaposlenima iznose 859.808,33 kn, te su za 17,7% viši u odnosu na 2021. godinu. Uključuju troškove službenih putovanja 335.818,26 kn, naknadu za prijevoz 296.486,16 kn, stručno usavršavanje zaposlenika 226.223,51 kn, naknade zaposlenima na loko vožnju 1.280,40 kn. Službena putovanja i loko vožnja su viša zbog službenih putovanja u sklopu projekta RCK RECEPT, tijekom godine povećana je naknada za prijevoz što je razlog povećanja tih troškova
* Šifra 322 Rashodi za materijal i energiju iznose 738.032,00 kn, te su viši za 56,5% u odnosu na 2021. godinu. Uključuju troškove uredskog materijala 126.789,28 kn , Materijala i sirovina 102.095,97 kn, energije 388.370,99 kn, materijala i dijelova za tekuće i investicijsko održavanje 56.790,49 kn, Sitanog inventara i autoguma 63.430,27 kn, Službene radne odjeća 1.555,00 kn. Većina troškovi bilježi rast u odnosu na prošlu godinu zbog značajnog povećanja cijena. U sklopu projekta RCK RECEPT nabavljeno je sitnog inventara za ugostieljski nastavni program što je dovelo do značajnog povećanja istog.
* Šifra 323 Rashodi za usluge iznose 850.773,29 kn. Viši su za 49,6% u odnosu na prethodnu godinu. Uključuju: usluge telefona, pošte i prijevoza 207.002,13 kn, usluge tekućeg i investicijskog održavanja 179.896,51 kn; Usluge promidžbe i informiranja 13.086,03 kn, komunalne usluge 50.685,96 kn, zakupnine i najamnine 26.060,51 kn zdravstvene usluge 22.310,00 kn, intelektualne i osobne usluge 50.446,53 kn, Računalne usluge 14.005,63 kn i ostale usluge 287.277,99 kn. Značajnije povećanje troškova imamo na uslugama prijevoza radi odlazaka djelatnika i učenika na mobilnosti unutar zemalja europske unije kroz ERASMUS+ i RCK projekte. Prošle godine nismo imali usluga promidžbe i informiranja, dok smo ove godine nabavili promo materijal za potrebe ERASMUS+ projekata (8.532,03 Kn), te smo objavili natječaj za ravnatelja Škole u Narodnim novinama (4.554,00 kn). Došlo je do povećanja troškova obveznih liječničkih pregleda što je rezultiralo povećanjem istih. Intelektualne usluge više su za 85,5% uključuju troškove provdbe postupka javne nabave u sklopu projekta MREŽA KOM5ENTNOSTI (36.975,00 kn), troškove rada po ugovoru o djelu (12.291,53 kn) i usluge pravnog savjetovanja 1.180,00kn. Ostale usluge više su za 86,8% radi troškova tiskanja monografije i izrade grafičkog dizajna za potrebe ERASMUS+ projekata, te ostalih troškova učenika na mobilnostima u zemljama EU.
* Šifra 324 Naknade troškova osobama izvan radnog odnosa iznose 87.726,21 kn i niže su za 28,6 %. U cijelosti su troškovi učenika sudionika mobilnosti u sklopu EU projekata.
* Šifra 329 Ostali nespomenuti rashodi poslovanja su 60.394,63 kn i za 62,7% su niži u odnosu na prethodnu godinu. Uključuju premije osiguranja 11.641,47 kn, reprezentaciju 9.154,27 kn, članarine 6.966,04 kn, pristojbe i naknade 22.772,50 kn, troškove sudskih postupaka 2.812,50 kn, te ostale nespomenute rashode 7.047,85 kn. Najviše su smanjeni troškovi sudskih postupaka. Ove godine imali smo samo jedan sudski postupak, dok su svi ostali isplaćeni u 2021. godini.
* Šifra 34 Financijski rashodi iznose 7.895,18 kn dok su prethodne godine iznosili 92.548,00 kn. 2.365,21 kn su bankarske usluge i usluge platnog prometa, 2.565,25 kn su negativne tečajne razlike i 2.964,72 kn su zatezne kamate na plaće po sudskim presudama (koje su prošle godine iznosile 88.578 Kn).

Ukupni rashodi za nabavu nefinancijske imovine su 274.113,28 kn što je za

207,6% više od prošle godine.

* Šifra 4221 Uredska oprema i namještaj iznosi 83.029,62 kn i za 17,10% su viši u odnosu na 2021 godinu. Nabavljena su računala i računalna oprema u vrijednosti od 58.893,25 kn, i namještaj za učionicu kemije 24.136,27 kn
* Šifra 4227 Uređaji, strojevi i oprema za ostale namjene iznosi 87.357,35 kn i viši su za 79,4% u odnosu na 2021. godinu. Nabavljena je 1 perilica suđa 2.699,00 kn, 2 klime 19.400,00 Kn, 4 samostalne radne jedinice sa elekto opremom za ugostiteljski praktikum 44.537,50 kn i ostala oprema za kabinet ugostiteljstva 20.720,85 kn
* Šifra 4241 Knjige, 7.213,51 kn više su za 57,9%. U navedenom iznosu nabavljene su nove knjige za školsku knjižnicu.
* Šifra 451 Dodatna ulaganja na građevinskim objektima 96.512,80 kn čine ulaganja u Školsku zgradu u sklopu projekta MREŽA KOM5ENTNOSTI.

U 2022. godini ukupni prihodi i primici iznose 10.907.204,04 Kn, a ukupni rashodi i izdaci 11.184.768,96 kn te je ostvaren manjak prihoda i primitaka u iznosu od 277.564,92 kn., Od prethodne godine prenesen je višak sredstava u iznosu od 891.877,03 kn te 31.12. 2022. godine imamo višak sredstava raspoloživih u idućem razdoblju u iznosu od 614.312,11 kn.

**BILANCA**

Vrijednost dugotrajne imovine u 2022. godini smanjena je za 1,3% u odnosu na 2021. godinu, dok je vrijednost sitnog inventara viša za 12%.

Od računalne opreme nabavili smo: tri prijenosna računala, sedam stolnih računala, jedan monitor i dva pisača. Nabavljen je namještaj za učionicu kemije. Od ostale opreme nabavili smo perilicu suđa, dvije klime, salamoreznicu, hladnjak, planetarnu mješalicu, četiri samostalne radne jedinice sa elektičnim uređajima, dvije indukcijske ploče; Iz sredstava MZO opremili smo školsku knjižnicu novim knjigama za lektiru. Iz sredstava PGŽ-e izvršena je rekonstrukcija kotlovnice za centralno grijanje Škole, Nabavljeno je sitnog inventara u vrijednosti od 58.567,77 kn.

Stanje novčanih sredstava na dan 31.12.2022. iznosi 652,126,24 kn. 6.352,36 Kn su potraživanja za više plaćene poreze, 62.926,83 kn su potraživanja od HZZO-a za naknade bolovanja, 47.003,43 kn su potraživanja za fakturirane usluge najma školske dvorane i marendarija, 1.763 je ispravak vrijednosti potraživanja starija od tri godine, a 31.093,50 kn su potraživanja od prodaje nefinancijske imovine. Kontinuirani rashodi budućih razdoblja iznose 698.760,37 kn.

Ukupne obveze iznose 826.100,86 kn, dok vlastiti izvori iznose 10.722.351,11 kn. Vrijednost vanbilančnih evidencija iznosi 160.307,55 kn.

Na dan 31.12.2022. godine Srednja škola Hrvatski kralj Zvonimir, Krk nema ugovornih odnosa koji uz ispunjenje određenih uvjeta mogu postati obveza ili imovina.

**OBVEZE**

U izvještajnom razdoblju od 01. siječnja do 31. prosinca 2022. godine povećane su obveze za 11.200.268,86 kn. Podmirene obveze u istom razdoblju su 11.170.587,26 kn te je stanje obveza 31.prosinca 2022. godine 826.100,86 kn. Ukupne obveze su nedospjele i uključuju obveze za rashode poslovanja u iznosu od 816.517,21 kn i rashode za nabavu nefinancijske imovine 9.583,65 kn

**IZVJEŠTAJ O PROMJENAMA U VRIJEDNOSTI I OBUJMU**

**IMOVINE I KAPITALA**

U razdoblju od 01. siječnja do 31. prosinca 2022. godine došlo je do promjena u vrjednosti i obujmu imovine.

Šifra P002 smanjenje vrijednosti neproizvedene dugotrajne imovine za 2.053,33 Kn uslijed otpisa neispravne komunikacijske opreme.

Šifra P017 povećanja u obujmu neproizvedene dugotrajne imovine za 4.373,34 kn. Škola je dobila dva prijenosna računala od Carneta.